### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 15. december 2021 har vedtaget Magistratens indstilling i overensstemmelse med erklæring fra Økonomiudvalget af 8. december 2021.

Venstres, det Konservative Folkepartis og Dansk Folkepartis byrådsgrupper kunne ikke tiltræde indstillingen.

**Beslutningsforslag fra SF**

[adresse] taljer, længere ben, glattere hud. Billeder og videoer af ”perfekte” kroppe og liv på sociale medier og i magasiner og reklamer lægger et unødigt stort pres på os og på vores børn og unge.

Sociale medier og retoucherede billeder er ikke alene om det pres. Men det er en vigtig del af forklaringen – og heldigvis noget, vi kan gøre noget ved.

Statistikkerne taler et tydeligt sprog. For et års tid siden blev offentliggjort en rapport, hvor 30 procent af landets 11-årige piger og 41 procent af landets 13-årige svarede, at "de synes, de er for tykke". Hver dag får børn, unge og voksne gennem et utal af kanaler at vide at de er for store, for grimme, forkerte. Vi bliver præsenteret for en normal, som er uopnåelig.

Den amerikanske supermodel Anette Hansen sagde engang i et interview om livet som model ”I wish I looked like Anette Hansen”. For den normal, vi lever med, er så langt fra virkeligheden, at selv supermodellerne ikke kan genkende sig selv efter retoucheringen.

Reklamerne på kommunens reklamesøjler er naturligvis en dråbe i et ocean. Men de er et godt sted at starte. [adresse] skal ikke være med til at sælge uopnåelige kropsidealer. [adresse] byråd vedtog for et par år siden, at det på reklamer i kommunale reklamestandere skal fremgå tydeligt, hvis modellerne på disse er blevet digitalt retoucherede. Senere besluttede Københavns kommune at gøre det samme. Denne beslutning er et skridt i retningen mod at fremme mere sunde kropsidealer, og det bør vi lade os inspirere af i [adresse].

SF foreslår at

* Hvis der på en reklameplads ejet af [adresse] anvendes et billede af et menneske, skal det fremgå tydeligt hvis modellen er retoucheret.

Såfremt [adresse] aftale med udbyderen af reklamer i [adresse] ikke kan ændres, så retouchering skal fremgå nu, foreslår vi at [adresse] indfører en frivillig ordning, så virksomheder kan mærke deres reklamer, hvis de afbillede modeller ikke er retoucherede. Og at næste gang der laves aftale om salg af reklamer i [adresse], skal det indgå som krav, at retoucherede reklamer skal markeres som sådan.

Stillet af SFs byrådsgruppe

Hjalte Frandsen, Øvli Overgaard, Regitse Lauridsen og Nanna Andersen (ordfører på sagen)

**INDSTILLING FRA MAGISTRATSAFDELINGEN FOR KULTUR OG BORGERSERVICE**

**Svar på forslag fra SF om mærkning af retoucherede reklamer**

### Resumé

Indstillingen er udarbejdet på baggrund af forslag fra SF, der blev behandlet i byrådet den 9. juni 2021.

Det foreslås, at der tilføjes bestemmelser om mærkning af reklamer ved brug af retoucherede modeller til retningslinjer og tilladelser, der benyttes i forbindelse med reklamepladser, der ejes og administreres af [adresse]. Dette omfatter pyloner og vejsidebannere.

Der er ingen forventning om tab af annonceindtægter ved iværksættelsen.

### Indstilling

Det indstilles:

At 1) Der tilføjes bestemmelser om mærkning af reklamer med brug af retoucherede modeller i retningslinjer og tilladelser for brug af reklamepladser ejet og administreret af [adresse] (gældende for pyloner og vejsidebannere).

### Sagens forløb

26-05-2021 Aarhus Byråd
Sagens behandling blev udsat i byrådets møde den 26. maj 2021.
 09-06-2021 [adresse]
Fremsendes til Magistratsafdelingen for Kultur og Borgerservice med henblik på udarbejdelse af en indstillingen, jf. byrådets vedtagelse i mødet den 10. juni 2021 om magistratsbehandling af forslaget.

Sagen bedes tilbagesendt byrådet via Magistraten.

 20-09-2021 Kultur og Borgerservice
Beslutningsforslag besvaret med indstilling fra Magistratsafdelingen for Kultur og Borgerservice.
 30-09-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 04-10-2021 Magistraten
Fremsendes til [adresse] med bemærkning, at Magistraten i mødet den 4. oktober 2021 anbefaler, at byrådet tiltræder Magistratsafdelingen for Kultur og Borgerservices indstilling af 20. september 2021.
 13-10-2021 [adresse]
Fremsendes til Økonomiudvalget til behandling i henhold til beslutning i byrådets møde den 13. oktober 2021.
 08-12-2021 Økonomiudvalget

Berta Poulsen, Hjalte Clausen, Peder Sørensen og Nanna Andersen kunne tiltræde indstillingen og foreslår, at der ved næste udbud af reklamefinansieret byudstyr skal fokuseres på, at byrådet ønsker færre retoucherede reklamer. Det kan for eksempel være med en mærkningsordning af reklamer, som er retoucherede. Udvalget ønsker, at Magistratsafdelingen for Teknik og Miljø indleder en samtale med nuværende udbyder om en frivillig mærkningsordning indtil næste udbud

Nicoline Christiansen kunne ikke tiltræde indstillingen.

Dina Thorsen og Mahad Yussuf var forhindrede i at deltage i udvalgets behandling af sagen.

 15-12-2021 Aarhus Byråd

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 15. december 2021 har vedtaget Magistratens indstilling i overensstemmelse med erklæring fra Økonomiudvalget af 8. december 2021.

Venstres, det Konservative Folkepartis og Dansk Folkepartis byrådsgrupper kunne ikke tiltræde indstillingen.